شەفەق
نیوز/ وەڕێەوبەرایەتی پەروەردەی شنگال راگەیان، ک ئمساڵ 30 هەزار خوەنەوار كوردی ئێزدی
دەسکردنە خوەنستن وە زوان كوردی، و شه‌ش مەکتەو نوو زوان كوردییش لە شنگال واز کریان.
وتیش:
"لەو شمارە 12 هەزار خوەنەوار لەناو سەنتەر قەزای شنگال وە زوان كوردی خوەنن و
18 هەزار خوەنەوار تریش لەناو كەمپ ئاوارەیی لە سنوور پارێزگای دهۆك وە كوردی خوەنن".
وەڕێەوبەرایەتیەگە وتیش: "لەناو كەمپەیل ئاوارەكان
و لەناو شنگالیش ریژەی ئەو خوەنەوارەیلە ک وە زوان كوردی خوەنن هانە زیایبوین، ئمساڵ
30 هەزار خوەنەوار لەناو سەنتەر شنگال و لەناو كەمپە ئاوارەیل وە زوان كوردی خوەنن
و ساڵ دوای ساڵ خەڵك زیاتر مناڵەیلیان خەنە  مەکتەوەیل زوان كوردی، حكومەت هەرێم كوردستانیش وەردەوام
دەسمیەتی و هاوكاری پەروەردەی شنگالە و ئمساڵیش پەرتووك و خوازین خوەنەواری ئەرا مەکتەوەیل
 پەروەردەی شنگال دابین کردیە".
